மகிந்தபால என்கிற பிரபல சிங்கள அரசியல் ஆய்வாளரை ஒருவரை ஆதாரம் காட்டி ரியல் அட்மிரல் கலாநிதி சரத் விஜேசேகர “நாட்டை தீயிட்ட வெள்ளாள அதிகாரத் தாகம்” (2017 இல் ஐ.நா. மனித உருமைகள் கவுன்சிலில் தமிழர்களுக்கு எதிராக உரையாற்றிவிட்டு அறிக்கை சமர்ப்பித்து வந்தவர்) என்கிற தலைப்பில் எழுதிய ஒரு கட்டுரையில் “சிங்களவர்களை அழிப்பதற்கென்று தயார்படுத்தப்பட்ட ‘வட்டுக்கோட்டை பொடியன்கள்’ மறுபுறம் திரும்பி வட்டுக்கோட்டை தீர்மானத்தை தோற்றுவித்த வெள்ளாளத் தலைவர்களை அளித்துத் தள்ளினார்கள்” என்கிறார். “வட்டுக்கோட்டை பிரகடனம்” என்கிற வாக்கியம் அன்று மட்டுமல்ல இன்று வரை சிங்களத் தலைவர்களினதும்,. இனவாதிகளினதும் வயிற்றில் புளியைக் கரைத்துக் கொண்டிருக்கும் தீராப் பயம் என்பதை இன்று வரை அவர்கள் அதற்கு கொடுத்து வரும் முக்கியத்துவத்திலிருந்து அறிந்து கொள்ளலாம்.